Michal Patarák
Možnosť zneužitia psychiatrie v prípade Hedvigy Malinovej-Žákovej
Nebolo to tak dávno, čo jej reálne hrozila hospitalizácia na psychiatrii, teda scenár, ktorý pripomína film z kategórie thrillerov. Jej prípad už od začiatku susedí so psychiatriou. Najprv s jej záchrannou zložkou, ktorá jej pomáhala v liečbe postraumatickej stresovej poruchy, neskôr však s opatreniami, ktoré zaváňajú skôr nátlakom až represiou. Nebojím sa otvorene hovoriť o potenciálnom politickom zneužití psychiatrie, ktorého sme sa v podobe nútenej hospitalizácie Hedvigy Malinovej-Žákovej našťastie nedožili. Som presvedčený, že k tomu pomohlo aj zreteľné stanovisko Slovenskej psychiatrickej spoločnosti, ktoré v nasledujúcom článku uvádzam, pričom sa súčasne pokúšam sumarizovať jednotlivé kroky našej a medzinárodnej psychiatrie, ktoré s týmto vyjadrením súvisia.